**Burial** on norjalaisen Extol-yhtyeen ensimmäinen studioalbumi, joka julkaistiin 22. joulukuuta 1998. Allmusicin Mike DaRoncon mukaan albumi oli "tuulahdus raikasta ilmaa tyylilajissa, joka painopiste on saatanallisissa metkuissa." Vuonna 2010 HM-lehti sijoitti albumin 13. sijalle 100 kaikkien aikojen parasta kristillistä metallialbumia -listallaan.

Yleiskatsaus
------------

Albumi äänitettiin *Børud Lydskredderissä*, Norjassa ja masteroitiin *The Mastering Roomissa*. *Burial* oli ruotsalaisen levy-yhtiön *Endtime Productionsin* ensimmäinen julkaisu. *Burialin* musiikkityyliä on luokiteltu joko death-black metaliksi tai yksinkertaisesti metalliksi, koska elementtejä on useasta metallimusiikin alalajista. *Burial* on pääasiassa sekoitus power metalia, vanhan liiton death metalia ja perinteistä heavy metalia, josta esimerkkinä toimii "Renhetens Elv" -kappaleen pääriffi. Lisäksi kappaleet sisältävät väliosia, jotka sekoittavat elementtejä muun muassa industrialista, kuten kappaleella "Justified" sekä jazzista ja sinfonisesta musiikista, kuten kappaleella "Tears of Bitterness". Vieraileva muusikko Maria Riddervold vastaa viulun soitosta kappaleilla *Embraced* ja "Tears of Bitterness". Kappale "Jesus Kom Til Jorden For Å Dø" on doom metal -sovitus samannimisestä virrestä.

Allmusicin mukaan musisointi *Burialilla* on virtuoosimaista, teknisesti poikkeuksellisen tarkasti soitettua sekä sisältää yllättäviä sovituksia ja kokeellisia kappalerakenteita. Korroosio.fi:n kriitikko Aki Nuopponen kuvaili *Burialin* sisältävän "paljon erilaisia tyylittelyjä, kuten lähes äärimmäisimpiä aggressiivisia tykityksiä ja kauniisiin mittoihin yltäviä kitaraharmonioita, pääpainon ollessa kuitenkin varsin kieroutuneissa riffittelyissä ja ärhäköissä suunnissa." *Burialia* on nimitetty "mestariteokseksi", ja albumin julkaisun aikaan norjalaislehti Scream nimitti Extolia "Norjan toiseksi parhaimmaksi metalliyhtyeeksi".

Kappaleet
---------

1. Into Another Dimension – 1.28
2. Celestial Completion – 6.14
3. Burial – 4.49
4. Renhetens Elv – 6.21
5. Superior – 5.08
6. Reflections of a Broken Soul – 7.28
7. Justified – 5.52
8. Embraced – 3.41
9. Innbydelse – 4.58
10. Tears of Bitterness – 7.27
11. Work of Art – 5.19
12. Jesus Kom Til jorden For Å Dø – 3.47

Yhtyeen kokoonpano albumilla
----------------------------

* Peter Espevoll – laulu
* Eystein Holm – basso
* Christer Espevoll – kitara, taustalaulu
* David Husvik – rummut, taustalaulu
* Ole Børud – kitara, taustalaulu

### Vierailevat muusikot

* Maria Riddervold – viulu kappaleilla *Embraced* ja *Tears of Bitterness*
* Arnold Børud – kosketinsoitin

Lähteet
-------

1. ↑  DaRonco, Mike: Extol - Burial *Allmusic*. Viitattu 11.12.2007.
2. ↑  Van Pelt, Doug: Top 100 Christian metal albums of all time.  *HM*, Elokuu 2010.  (englanniksi)
3. ↑  Aki Nuopponen, Extol - Burial, Korroosio (Arkistoitu – Internet Archive). Luettu 17. maaliskuuta 2007.
4. ↑  Scott Waters, Extol, No Life 'til Metal (englanniksi). Luettu 17. maaliskuuta 2007.
5. ↑  Emissary, Extol - Burial, Victoryzine (englanniksi). Luettu 17. maaliskuuta 2007.
6. ↑  Victory, Extol - Burial, Victoryzine (englanniksi). Luettu 17. maaliskuuta 2007.

Aiheesta muualla
----------------

* Burial Discogsissa.  (englanniksi)
* Albumin arvio Korroosio.fi-sivulla (Arkistoitu – Internet Archive)
* Albumin *Burial* arvostelu  Encyclopaedia Metallum -sivustolla (englanniksi)
* Albumin arvio The Metal Observer -sivulla (englanniksi)